
REFERAT

privind aprobarea Planului Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara
Către Comisiile Consiliului Local al Municipiului Timişoara


Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;

Având în vedere solicitarea înregistrată cu nr. U92008-007886/11.12.2008 privind aprobarea Planului Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara;
Având în vedere prevederile Certificatului de Urbanism nr. 1023/25.02.2008;
Intrucat documentatia PUD „Construire casa D+P+1E" Zona Steaua, str. Mircea Popa nr. 5, Timişoara, a fost afisata pe site-ul oficial al Primariei Municipiului Timisoara incepand cu luna ianuarie 2009, nu au fost solicitari privind organizarea unei dezbateri publice si consideram ca nu necesita dezbatere publica, intrucat se propune realizarea unei a 2-a case pe parcela, permisa de RLU aferent PUG Timisoara;

Supunem spre analiză Comisiilor din cadrul Consiliului Local al Municipiului Timişoara documentaţia Plan Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara;

Documentaţia este iniţiată de proprietarii terenului TIPEI TRAIAN si TIPEI ELISABETA şi a fost elaborată de S.C. PRO-ARH S.R.L., proiect nr. 325/1/01/2008.
Zona studiata care face obiectul acestei documentatii nu se afla in zona protejata sau de protectie a monumentelor istorice, respectiv zone de interes deosebit pentru care este necesar avizul Consiliului Judeţean Timişoara.
Conform PUG aprobat prin HCL 157/2002 si prelungit cu HCL 139/2007, terenul studiat este cuprins în UTR 63, zonă destinată pentru locuinţe si funcţiuni complementare locuinţei in regim P – P+2.
Terenul studiat în cadrul P.U.D. este situat în intravilanul municipiului Timişoara, în partea de sud a oraşului, în cartierul Steaua, fiind delimitat la est si sud de str. Mircea Popa, iar la vest de str. Bujorilor.
Prin prezentul Plan Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005 privind protecţia mediului.
Terenul studiat în cadrul Planului Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara, în suprafata totala de 800 mp, este înscris în C.F. nr. 403999, având nr. topo 1734/635-637/1/2 si 1733/635-637/1/2, teren intravilan, fiind proprietatea  beneficiarilor TIPEI TRAIAN si TIPEI ELISABETA.
Terenul studiat este ocupat in prezent de o constructie avand functiunea de locuire si sediu firma, in regim D+P+M.
Prin prezentul Plan Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara, se propune amplasarea celei de-a doua constructii pe parcela, cu functiunea de locuire în regim de înălţime D+P+1E. 
Accesul auto pentru parcajele din incinta parcelei (cu posibilitate de întoarcere pe parcela) se va face din strada Mircea Popa, conform avizului Comisiei de Circulaţie nr. TH12008-000023/13.11.2008.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. si sub rezerva dotarii in mod obligatoriu a imobilului cu lift conform reglementarilor in vigoare.
Indicii propuşi prin documentaţie sunt:

POT max = 40 %

CUT max = 2
Regim de inaltime max. D+P+1E

Spatii verzi min 60%


Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. ( M.T.C.T.)

Planul Urbanistic de Detaliu “Construire casa D+P+1E”, Zona Steaua III, str. Mircea Popa nr. 5, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani.

Având în vedere Referatul de specialitate al Direcţiei Urbanism, lăsăm la aprecierea Consiliului Local Timişoara oportunitatea realizării acestui obiectiv.

